Vit hava strítt okkum fram móti oddinum, men sunnudagin bíðar aftur stór uppgáva, tá vit vitja hjá NSÍ NSÍ hevur í skjótt nógv ár verið støðugur partur av fótbóltsoddinum, og tað ætla teir sær avgjørt at vera aftur í ár. Liðið er styrkt, og í Sámal Erik hava teir fingið ein venjara, sum fleiri ferðir hevur roynt at vinna gullið. Byrjanin hjá teimum hevur kanska verið heldur trilvandi, men–eins og vit–hava teir strítt seg uppeftir, so teir nú eru í hølunum á fremstu liðunum. Tí er eingin ivi um, at hetta er ein dystur, har báðir partar vilja leggja nógv fyri, og tað plagar gjarna at vera undirhaldandi, tá vit spæla í Runavík. Nógv ferð og høgur intensitetur tykist vera púrasta víst, og so ræður um at vera skarpari á degnum, tá málini skulu teljast. Har hava vit verið hampuliga skarpir seinastu dystirnar, og so er at vóna, at spælarar okkara halda fast í avrikinum, sum varð víst móti KÍ seinast. Gera vit tað, so er góður møguleiki fyri at fáa stig við sær heimaftur.